section_heading: Etimologija
paragraph_text: Naziv Romagna dolazi od latinske riječi Romània, koja je ispočetka bila opći naziv za "zemlju koju nastanjuju Rimljani", a koja se prvi put pojavljuje u latinskim dokumentima iz 5. st. Kasnije je dobila uže značenje i odnosila se na "teritorij pod istočnorimskom vlašću", a čiji su se građani zvalji Rimljanima (Romàioi na grčkom) i smatrali nasljednicima carskog Rima. Tako se izraz Romània počeo koristiti za teritorij Ravenskog egzarhata nasuprot drugih dijelova Sjeverne Italije pod langobardskom vlašću, a koje su se zvale Langobardija i Lombardija. Romània je kasnije postala Romandìola na vulgarnom latinskom, a što znači "mala Romània", te postala Romagna u suvremenom dobu.<ref>Romània e Romagna Rione Madonna delle stuoie (na talijanskom)